Kamu bisa jelasin ke aku soal Locked Up in Malaysia's Lockdown dalam bahasa melayu?

"Locked Up in Malaysia's Lockdown" () ialah sebuah episod dalam rancangan dokumentari berbahasa Inggeris iaitu 101 East terbitan Al Jazeera. Episod dokumentari itu diterbitkan di laman perkongsian video YouTube pada 3 Julai 2020, 6:42 petang (WPM). Episod ini membuat liputan terhadap layanan pekerja asing di Malaysia semasa wabak KOVID-19. Kerajaan Malaysia menafikan dakwaan bahawa pengendalian warga asing seperti yang terpapar dalam dokumentari tersebut berdasarkan isu perkauman serta menyatakan bahawa laporan Al Jazeera itu tidak benar.

Pada 20 Julai, Perbadanan Kemajuan Filem Nasional Malaysia (FINAS) mendapati bahawa penggambaran dokumentari terbabit adalah tanpa lesen pengeluaran yang sah berdasarkan Seksyen 22(1) Akta FINAS 1981 (Pindaan 2013). Pihak Polis Diraja Malaysia juga melancarkan siasatan ke atas dokumentari tersebut sementara Jabatan Imigresen Malaysia menyoal siasat imigran Bangladesh yang ditemu ramah dalam dokumentari tersebut. Sebagai reaksi, beberapa organisasi sivil termasuk mengeluarkan seruan terhadap kerajaan Malaysia agar menghentikan intimidasi kepada pihak media dan melindungi hak pekerja migran. Pendatang itu, yang dikenali sebagai Mohammad Rayhan Kaybir, kemudian diusir ke Bangladesh pada 22 Ogos.